ประกาศกระทรวงการคลังประกาศกระทรวงการคลังเรื่องมติการประชุมสามัญผู้ถือหุ้นประจำปี ๒๕๕๓ของบริษัททีโอที จำกัด (มหาชน)[๑] อาศัยอำนาจตามมาตรา ๒๓แห่งพระราชบัญญัติทุนรัฐวิสาหกิจ พ.ศ. ๒๕๔๒กระทรวงการคลังในฐานะผู้ถือหุ้นทั้งหมดของบริษัท ทีโอที จำกัด (มหาชน)มีความเห็นเกี่ยวกับเรื่องต่าง ๆ ของการประชุมสามัญผู้ถือหุ้นประจำปี ๒๕๕๓ของบริษัท ทีโอที จำกัด (มหาชน) ดังต่อไปนี้๑. การรับทราบรายงานผลการดำเนินงานของบริษัททีโอที จำกัด (มหาชน) ในรอบปี ๒๕๕๒กระทรวงการคลังรับทราบรายงานประจำปี ๒๕๕๒ของคณะกรรมการบริษัท ทีโอที จำกัด (มหาชน) และคณะกรรมการตรวจสอบเกี่ยวกับกิจการของบริษัท ทีโอที จำกัด (มหาชน) ในรอบปีที่ผ่านมาและกิจการที่จะกระทำต่อไปในภายหน้าตามที่คณะกรรมการบริษัท ทีโอที จำกัด (มหาชน) เสนอ๒. การพิจารณาอนุมัติงบดุลและงบกำไรขาดทุนประจำปีสิ้นสุดณ วันที่ ๓๑ ธันวาคม ๒๕๕๒ และรายงานผู้สอบบัญชีกระทรวงการคลังอนุมัติงบดุลและงบกำไรขาดทุนสำหรับรอบปีบัญชีสิ้นสุด ณ วันที่ ๓๑ ธันวาคม ๒๕๕๒ซึ่งผ่านการตรวจสอบและรับรองจากผู้สอบบัญชี (สำนักงานการตรวจเงินแผ่นดิน) ของบริษัททีโอที จำกัด (มหาชน)๓. การพิจารณาอนุมัติการจัดสรรกำไรและจ่ายเงินปันผล๓.๑การอนุมัติจัดสรรกำไรสุทธิประจำปีเป็นทุนสำรองตามกฎหมายกระทรวงการคลังอนุมัติให้บริษัท ทีโอที จำกัด(มหาชน) ไม่ต้องจัดสรรกำไรสุทธิในปี ๒๕๕๒ เป็นทุนสำรองตามกฎหมายเนื่องจากได้จัดสรรกำไรสุทธิเป็นทุนสำรองตามกฎหมาย จำนวนร้อยละ ๑๐ของทุนจดทะเบียนครบแล้ว๓.๒ การอนุมัติจ่ายเงินปันผลให้แก่ผู้ถือหุ้นกระทรวงการคลังอนุมัติให้บริษัท ทีโอที จำกัด(มหาชน) จ่ายเงินปันผล ให้ผู้ถือหุ้น จำนวนหุ้นละ ๑๐.๐๒๕ บาท เป็นเงิน ๖,๐๑๕,๐๐๐,๐๐๐บาท โดยกำหนดให้มีการจ่ายเงินปันผลภายใน ๑เดือนนับแต่วันที่ประชุมผู้ถือหุ้นอนุมัติ๓.๓ การอนุมัติจัดสรรกำไรไว้เป็นทุนสำรองอื่นกระทรวงการคลังไม่อนุมัติให้บริษัท ทีโอที จำกัด(มหาชน) จัดสรรกำไรไว้เป็นทุนสำรองอื่น๔. การพิจารณาเลือกตั้งกรรมการแทนกรรมการบริษัทซึ่งต้องพ้นตำแหน่งตามวาระเนื่องจากในการประชุมสามัญผู้ถือหุ้นของบริษัททีโอที จำกัด (มหาชน) ประจำปี ๒๕๕๓ มีกรรมการจะต้องพ้นออกจากตำแหน่งตามวาระจำนวน ๑ใน ๓ ตามความในข้อบังคับของบริษัท ทีโอที จำกัด (มหาชน) ข้อ ๑๙ จำนวน ๔ คน ดังนี้(๑) พลเอกวิทวัส รชตะนันทน์(๒) นายวิชัย ศรีขวัญ(๓) นายวรุธ สุวกร(๔) นายเกษม รุ่งธนเกียรติและต่อมานายเกษม รุ่งธนเกียรติได้ขอลาออกโดยมีผลตั้งแต่วันที่ ๑ กรกฎาคม ๒๕๕๓ กระทรวงการคลังเห็นควรพิจารณาวาระนี้รวมกับการพิจารณาการเปลี่ยนแปลงกรรมการในวาระอื่นๆ๕. การพิจารณากำหนดค่าตอบแทนของคณะกรรมการบริษัททีโอที จำกัด (มหาชน)๕.๑ การพิจารณาเบี้ยประชุมกรรมการกระทรวงการคลังอนุมัติให้บริษัท ทีโอที จำกัด(มหาชน)กำหนดค่าเบี้ยประชุมกรรมการตามหลักเกณฑ์และแนวทางของมติคณะรัฐมนตรีเมื่อวันที่ ๑๘พฤษภาคม ๒๕๔๗ เรื่อง การปรับปรุงอัตราเบี้ยกรรมการรัฐวิสาหกิจโดยกรรมการได้รับเบี้ยประชุมกรรมการรัฐวิสาหกิจในอัตราคนละ ๑๐,๐๐๐บาทต่อเดือน ประธานกรรมการได้รับสูงกว่ากรรมการร้อยละ ๒๕ และรองประธานกรรมการได้รับสูงกว่ากรรมการร้อยละ๑๒.๕๕.๒ การพิจารณาโบนัสกรรมการกระทรวงการคลังอนุมัติให้บริษัท ทีโอที จำกัด(มหาชน) จ่ายโบนัสกรรมการตามมติคณะรัฐมนตรีเมื่อวันที่ ๓๑ มกราคม ๒๕๒๑มติคณะรัฐมนตรีเมื่อวันที่ ๕ กุมภาพันธ์ ๒๕๓๔ และมติคณะรัฐมนตรีเมื่อวันที่ ๒๐มิถุนายน ๒๕๓๘๖. การพิจารณาแต่งตั้งผู้สอบบัญชีและกำหนดค่าตอบแทนผู้สอบบัญชีกระทรวงการคลังอนุมัติให้สำนักงานการตรวจเงินแผ่นดินเป็นผู้สอบบัญชีของบริษัททีโอที จำกัด (มหาชน) โดยได้รับค่าตอบแทนตามอัตราที่สำนักงานการตรวจเงินแผ่นดินกำหนด๗. การพิจารณาวาระอื่น ๆการให้กรรมการออกจากตำแหน่งก่อนถึงคราวออกตามวาระและแต่งตั้งกรรมการใหม่แทนเนื่องจากมีกรรมการต้องออกจากตำแหน่งตามวาระจำนวน๔ คน ประกอบกับ นางวรานุช หงสประภาส และนายธีรวุฒิ บุณยโสภณ ได้ขอลาออกจากการเป็นกรรมการ บริษัททีโอที จำกัด (มหาชน) โดยมีผลตั้งแต่วันที่ ๒๗ มิถุนายน ๒๕๕๓ และวันที่ ๑ กรกฎาคม๒๕๕๓ ตามลำดับ กระทรวงการคลังจึงเห็นสมควรเปลี่ยนแปลงกรรมการเพื่อให้เหมาะสมยิ่งขึ้นโดยอาศัยอำนาจตามข้อบังคับบริษัท ทีโอที จำกัด (มหาชน) ข้อ ๒๐ (๕) และข้อ ๒๔ที่ประชุมผู้ถือหุ้นจึงเห็นสมควรให้กรรมการที่ยังไม่ครบวาระจำนวน ๗ คนออกจากตำแหน่งก่อนถึงคราวออกตามวาระ ดังนี้(๑) นายพงษ์ภาณุ เศวตรุนทร์(๒) นางสิรินุช พิศลยบุตร(๓) นายอังสุมาล ศุนาลัย(๔) พันตำรวจเอก สุชาติ วงศ์อนันต์ชัย(๕) นายชวลิต สาลีผล(๖) พลเอก วิชิต ยาทิพย์(๗) นายชาญวิทย์ อมตะมาทุชาติและแต่งตั้งผู้มีรายชื่อดังต่อไปนี้เป็นกรรมการ บริษัท ทีโอที จำกัด (มหาชน)(๑) นายบุญมาก ศิริเนาวกุล(๒) นายกุลิศ สมบัติศิริ แทนกรรมการที่ครบวาระ(๓) นายชิต เหล่าวัฒนา(๔) นายอารีพงศ์ ภู่ชอุ่ม แทนนายธีรวุฒิ บุณยโสภณ(๕) นางวณี ทัศนมณเฑียร แทนนายพงษ์ภาณุ เศวตรุนทร์(๖) นายเอกสิทธิ์ วันสม แทนนางสิรินุช พิศลยบุตร(๗) นายวิรไท สันติประภพ แทนนายอังสุมาล ศุนาลัย(๘) นางนุชนาถ ปัณฑวังกูร แทนพันตำรวจเอก สุชาติ วงศ์อนันต์ชัย(๙) นายวันชาติ สันติกุญชร แทนนายชวลิต สาลีผล(๑๐) พลอากาศตรี จุลจรูญแสงงำพาล แทนพลเอก วิชิต ยาทิพย์(๑๑) นายวิบูลย์ทัต สุทันธนกิตติ์ แทนนายชาญวิทย์ อมตะมาทุชาติ(๑๒) นายสายัณห์ สตางค์มงคล แทนนางวรานุช หงสประภาส(๑๓) นายวรุธ สุวกร กลับเข้าเป็นกรรมการอีกวาระหนึ่งทั้งนี้ สำหรับนายวันชาติ สันติกุญชรให้มีผลตั้งแต่วันที่ได้รับอนุมัติจากคณะกรรมการอัยการเป็นต้นไปโดยให้ถือความเห็นของกระทรวงการคลังดังกล่าวเป็นมติของที่ประชุมผู้ถือหุ้นตามนัยมาตรา ๒๓ แห่งพระราชบัญญัติทุนรัฐวิสาหกิจ พ.ศ. ๒๕๔๒ทั้งนี้ ตั้งแต่บัดนี้เป็นต้นไปประกาศณ วันที่ ๕ กรกฎาคม พ.ศ. ๒๕๕๓สถิตย์ลิ่มพงศ์พันธุ์ปลัดกระทรวงการคลังปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๒๓สิงหาคม ๒๕๕๓นันทนภัสร์/ตรวจ๒๓สิงหาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๘ ง/หน้า ๑๗/๑๘ สิงหาคม ๒๕๕๓